Ranah Minang buek ambo, tasimpan kenangan tersendiri.
Ambo mangalami mati suri taun 1993, wakatu ambo barado di dakek Harau (Kab. Limo Puluah Kota). Ambo sada dari mati suri di Rumah sakit Kota Padang.
“Ka pakan sakali ko
Antah mambali antah indak
Antah mambali limau kapeh
Bajalan sakali ko
Antah baliek antah indak
Antah pulo mangadok lauik lapeh”
“Seseorang” yang juo tasimpan sampai kini dihati ambo, adalah urang minang nan basobok di Padang Japang (Mudiek).
“Taisak gunuang Pasaman
Dicinto gunuang Marapi
Manangih gunuang Singgalang
Tatagun aiea di lurah
Kasiah nan indak amuah abih
Antah dimano talataknyo “
Indak satu duo Buya nan ambo kenal nan juo ambo kirimkan doa hinggo kini ko, barasal dari Ranah nan Batuahko.
“Lah lamo mangguyang lidah
Dalam mukasuik nan sarato
Sapangka siriah baurek duo,
Ulamo panyambuang lidah
Syariat juo nan disato
Sampai kini baitu juo”
Sairiang balam jo barabah
Barabah juo tabang di muko
Sairiang salam nan jo sambah
Sambah kapado dunsanak anak pusako
Tandonyo hati nan suko
Lah datang tando basamo
Di lurah urang lah mandaki
Di bukik urang lah manurun
Nan patah datang batungkek
Nan buto datang batuntun
Kok di Jawa, acok bana tadanga ado tampek, ilmu atau parangai mistik, tapi di Ranah Minang agak taraso kurang bagaung katampek lain. Sabab karano sinkretisme di Jawa labiah manjadi pangka, tp di Minangkau kurang tadanga karano Islam labih baurek dlm hiduik Urang Minang.
Tapi bukan bararti Ilmu Supranatural kurang. Lah lamo urang minang manjadikan mistis sebagai bagian dari penyelesaian hiduik.
Ado Pantun cando bagara-gara urang mudo, sabagai bukti baureknyo mistis disamping pelaksanaan syariat;
“Limau puruik limau kambiang
Indak manuruik mamanjek dindiang”.
Ka dunsanak ambo, Urang Minang, tantu pernah mandanga:
Cindaku, Sijundai, Gasiang Tangkurak, Urang Bunian, Cirik Barandang, Santuang Pilalai, Kasiek Tujuah Muaro, Palasik,dll
Dunsanak nan bagabuang di kaskus, mungkin dapek mangagieh penyelasan labih mandalam. Dengan makasuik, bia urang lain tantu kalau di minang banyak juo ilmu-ilmu supranatural.
Trims
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn lit_Latn